কেনিয়া
কেনিয়া পূর্ব আফ্রিকার একটি প্রজাতান্ত্রিক রাষ্ট্র এবং কমনওয়েলথ অভ নেশনসের সদস্য। কেনিয়া মালভূমি ও উঁচু পর্বতে পূর্ণ। এখানে বহু জাতির লোকের বাস। অতীতে এটি একটি ব্রিটিশ উপনিবেশ ছিল। ১৯৬৩ সালে এটি স্বাধীনতা লাভ করে এবং ১৯৬৪ সাল থেকে এটি একটি প্রজাতান্ত্রিক রাষ্ট্র হয়। কেনিয়ার উত্তরে সুদান ও ইথিওপিয়া, পূর্বে সোমালিয়া ও ভারত মহাসাগর, দক্ষিণে তানজানিয়া এবং পশ্চিমে ভিক্টোরিয়া হ্রদ ও উগান্ডা। নাইরোবি কেনিয়ার রাজধানী ও বৃহত্তম শহর।
কেনিয়া পর্বত
মাউন্ট কেনিয়ার কাছাকাছি যে সমস্ত প্রধান জাতিগোষ্ঠীর বাস, তারা হল কিকুয়ু, আমেরু, এম্বু এবং মাসাই। প্রথম তিনটি ঘনিষ্ঠভাবে সম্পর্কিত।তারা সবাই কেনিয়া পর্বতকে তাদের সংস্কৃতির একটি গুরুত্বপূর্ণ অংশ মনে করে।গত কয়েক শত বছর ধরে, এই সব সংস্কৃতির আগমন হয়েছে মাউন্ট কেনিয়া এলাকায়।